INTERPRETÎND EROI REVOLUȚIONARI... 


iografia Elenei Neagu Stavride, interpreta „Eroinei de la Jii“ a lui 

icolae Tăutu, te atrage prin uimitoarea-i simplitate: muncitoare remi- 
zieră la T.A.P.L.-Buzău, în virstă de 20 de ani. „Cariera artistică“: la 
17 ani, debutul cu rolul Elenei din piesa cu același nume de H. Lovinescu. 
Mai tirziu, un rol „pozitiv“ de comedie: Mariana Pleşoianu din Nota zero 
la purtare de V. Stoenescu și O. Sava. 

Şi iat-o acum, în Cătălina, rol care necesită eforturi chiar din partea unor 
actriţe cu experienţă. În interpretarea Elenei Neagu, Ecaterina Teodoroiu a do- 
biîndit trăsăturile unui caracter puternic, animat de o neclintită voință şi de o 
înaltă conştiinţă a împlinirii datoriei patriotice. Aceste trăsături au fost expri- 
mate printr-un stil simplu şi lapidar, sobru, fără emfază sau ostentație. Nici o 
intonaţie stridentă, falsă, teatrală. Nici un sentiment afișat zgomotos. Realizarea 
Elenei Neagu poate constitui o pildă utilă teatrului de amatori în ceea ce priveşte 
necesitatea exprimării, în arta scenică, cu mijloace simple și veridice, a patosului 
eroic revoluţionar. 

Succesul spectacolului „Eroina de la Jii“, prezentat în faza regională a 
celui de-al doilea Festival bienal de teatru de amatori „I. L. Caragiale“, de către 
echipa de teatru a Casei de cultură Buzău, are — după părerea noastră — o 
importanţă principială. Tinerii interpreţi, muncitori, elevi, funcţionari, a căror 
vîrstă alternează între 17—22 de ani, au fost îndrumați cu pricepere de instruc- 
torul Alexandru Vrapciu — el însuși un bun interpret al colonelului Dobre — 
mai mult înspre redarea eficientă a ideilor piesei și nu înspre căutări ilustrative. 
Tinerii au vorbit cu propriile lor voci, unii după o experienţă ceva mai înde- 
lungată, alţii pentru prima dată în viață. Am întîlnit și în alte spectacole, ase- 
menea voci, vibrante, emoţționante, în afirmarea caracterului celor mai înaintați 
eroj ai zilelor noastre: comuniştii. 

Spiritul de partid, pasiunea revoluționară, sentimentul răspunderii în fața 
colectivităţii, care caracterizează eroi ca Mihai Buznea, Maria Buznea, au fost înfă- 
țişate în scenă cu adincă convingere, cu un patos sincer, de către muncitorii 
lacomi Eschimescu și — respectiv — Maria Minea, în spectacolul Anii negri de 
Aurel Baranga şi N. Moraru (instructor Gh. Ghiţulescu), prezentat de Uzinele 
„Grigore Preoteasa“ în cadrul fazei orășenești a festivalului. Artiştii amatori 
caută conţinutul şi formele artei revoluționare care să răspundă idealurilor cetă- 
țenești, avîntului patriotic al poporului. Faza orășenească a celui de-al doilea 
Festival bienal al teatrului de amatori a mai oferit, juriului şi iubitorilor de 
teatru, asemenea căutări în două spectacole cu un profund caracter agitatoric 
şi mobilizator. Este vorba despre montajele literaro-artistice: Om liber în patrie 
liberă, al Casei de cultură a raionului 1 Mai, şi Pe drumul de glorie al parti- 
dului, prezentat de Casa de cultură a raionului V. I. Lenin. Cu toate stingăciile 
şi lipsurile manifestate aci (în cel de-al doilea spectacol, un fundal muzical 
nesemnificativ, o oarecare rigiditate în mişcarea interpreţilor, mulţi dintre ei 
pentru prima oară pe scenă), s-au confirmat în aceste spectacole talente, gust 
artistic în alegerea şi recitarea unor versuri revoluționare din opera poeţilor 
noştri. Elaborarea și consolidarea unor asemenea spectacole agitatorice pot con- 

stitui pentru colectivele de artişti amatori, una din cele mai eficiente forme de 
activitate cultural-educative a maselor populare. 

Urmărind în general progresul realizat la acest festival, în privința orientării 
colectivelor de amatori înspre abordarea unui repertoriu contemporan, cu vii rezo- 
nanțe în actualitate, ne-au bucurat piesele originale cu temă eroic-revoluționară. 
Am constatat cu satisfacție prezența în repertoriul echipelor, la faza orăşenească 
a festivalului, a valoroaselor evocări într-un act ale evenimentului Eliberării: Și pe 
strada noastră de H. Lovinescu, Într-o gară mică de Dan Tărchilă. 

Dacă în spectacole ca acela prezentat de Casa de cultură a tineretului „Vasile 
Roaită“ din raionul Griviţa Roşie — instructor Cornel Gîrbea — cu piesa Într-o 
gară mică am întîlnit destul de convingător redate atmosfera patetică a momente- 
lor, prezența activă în acţiune a unor personaje viu reliefate: luptătorul comunist 
Manea-Ciobanu (mecanicul Petre Rauca), Caterina (eleva Vichi Popescu), Călu- 
gărul (maistrul Ion Stanciu). nu același lucru îl putem afirma despre spectacolul 
cu aceeaşi piesă al echipei de teatru a Casei de cultură a tineretului din raionul 
Tudor Vladimirescu. Aci, instructoarea Silvia Exergian nu a îndrumat interpreţii 
înspre dezvăluirea adevărului vieţii în prezentarea eroicului, înspre o descifrare 
logică şi convingătoare a sensurilor piesei. 

E regretabil că în afara unor realizări individuale expresive și valoroase 
— cum ar fi savuroasa interpretare dată de elevul Marcel Horobeţ personajului 
Picu, micul vagabond plin de visuri şi de elanuri revoluţionare, interpretarea 
emoţionantă și autentică dată de către modelierul Ludovic Motorea soldatului 
romîn, sătul de front, dornic de a pleca acasă, și care se alătură comuniştilor, 
din spectacolul - echipei de teatru a Uzinelor „Semănătoarea“, precum şi vigu- 
roasa interpretare, de către fotoreporterul Emil Parascovici, a aceluiași rol în 
spectacolul Clubului muncitorilor sanitari — piesa lui H. Lovinescu nu şi-a găsit 
exprimate în ansamblu valorile conţinutului său revoluţionar. Atât în spectacolul 
Uzinelor „Semănătoarea“, cît şi al Clubului muncitorilor sanitari, și mai ales 
în spectacolul echipei întreprinderii „Acumulatorul“, nu s-a reușit o imagine 
convingătoare a luptătorului comunist Alexandru. Instructorii acestor echipe, 
Margareta Ionescu-Tutoveanu (Uzinele „Semănătoarea“) și Ion Babeș (,,Acumu- 
latorul“), au îndrumat pe interpreți înspre o expresivitate exterioară, înspre 
deprinderi meșteșugărești, inspre căutări de un comic gratuit. Astfel, reprezen- 
tanţii claselor exploatatoare, doamna Verdescu și mai ales speculantul Mandache, 
au apărut minimalizațţi, schematici. 

Aceste parțiale nereușite nu pot însă știrbi imaginea bogată în semnificaţii 
și realizări a celui de-al doilea Festival bienal de teatru, contribuţia artiştilor 
amatori la educarea patriotică cetățenească a spectatorilor, la cultivarea trăsătu- 


rilor revoluționare ale poporului — prin asemenea repertoriu — fiind deosebit 
de importantă. 

TEATRUL DE LA MARGINEA PĂDURII 


e drumul de fier ce se strecoară prin pădure se ivesc doi ochi roşii. Cu 

mers de melc, o locomotivă micuță tiriîie, gifiind, cîteva vagoane. Trenul 

se oprește. Pereţii unuia dintre vagoane — obișnuit, în aparență — se 

§ desfac ca petalele unei flori și apare o scenă. Muncitorii forestieri ies din 
cabanele situate în apropiere. Iau loc pe buștenii transformați ad-hoc în 

f fotolii şi, la lumina lunii, a stelelor, a licuricilor, a țigărilor aprinse (dar 
și a reflectoarelor cu care e înzestrat vagonul-teatru, spectacolul începe.. Aproape 
de miezul nopții, după ce cortina s-a lăsat și după ce a contenit ropotul de 
aplauze, vagonul — tot ca o floare — se închide, scena dispare, locomotiva pitică 
fluieră ușor şi trenul pleacă mai departe. Sintem în vara anului 1954, undeva 


prin munţii Buzăului. E primul turneu întreprins cu vagonul-teatru al artiştilor 
amatori din ansamblul „Tapina“. 

